
NARVA LINNAVALITSUS

K O R R A L D U S

Narva


Linna põhieelarve vahendite kasutamise lubamine 
1. Asjaolud ja menetluse käik
Narva Linnavalitsuse 15.05.2013. a määrusega nr 25 „Narva Linnavalitsuse 04.03.2013. a määruse nr 232 „Narva Noorte Meremeeste Klubi õppe- ja toitlustamistasu piirnormide kinnitamine“ muutmine” kehtestati Narva Noorte Meremeeste Klubi matkadel ja laagrites toitlustamiskulude osaliseks katmiseks võetava toitlustamistasu piirnorm. Narva Noorte Meremeeste Klubi suvepraktikaplaani raames eeldatakse, et 2013. aastal moodustavad lastevanemate tasult saadavad tulud 2 701 eurot. Seoses sellega, et lähimal ajal algab suvematkade ja -laagrite tegevus, on vajalik laste toitlustamise kulusid katta juba praegu.
Lähtuvalt ülaltoodust taotleb Kultuuriosakond luba kasutada Narva Noorte Meremeeste Klubi linna põhieelarve vahendeid matkadel ja laagrites osalevate õpilaste toitlustamiskulude osaliseks katteks eelarveliste vahendite edaspidise vahendite taastamisega summas 2 701 eurot pärast linna 2013. a eelarve muutmist.
2. Õiguslikud alused
Kohaliku omavalitsuse korralduse seaduse § 30 lõike 1 punkti 3 kohaselt lahendab ja korraldab linnavalitsus kohaliku elu küsimusi, mis ei kuulu volikogu pädevusse.
3. Otsus
3.1 Lubada Narva Linnavalitsuse Kultuuriosakonnal kasutada linna põhieelarve vahendeid summas 2 701 eurot Narva Noorte Meremeeste Kulbi matkadel ja laagrites osalevate õpilaste toitlustamiskulude osaliseks katteks.
3.2 Taastada Narva Linnavalitsuse Kultuuriosakonna eelarvesse vastavaid eelarvelisi vahendeid pärast linna 2013. a eelarve muutmist.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                  korralduse teatavakstegemise päevast arvates.
4.2 Korraldus jõustub seadusega sätestatud korras.

